91. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ. αριθ.ΔΥ10/οικ.636/1994 της 15 Ιουλ./4 Αυγ.1994 (ΦΕΚ Β΄598) Οργάνωση και λειτουργία Νομαρχιακής Επιτροπής Σχεδιασμού Υγείας (Ν.Ε.Σ.Α.Υ.). Έχοντας υπόψη: α.Το Π.Δ.138/92 «Οργανισμός του Υπουργείου Υγείας, Πρόνοιας και Κοινων. Ασφαλίσεων» (ΦΕΚ 68/92 τ.Α΄). β.Τις διατάξεις του αρ.38 του Νόμ.2071/92 «Εκσυγχρονισμός και Οργάνωση Συστήματος Υγείας» (ΦΕΚ 123/92 τ.Α΄). γ.Την αριθ.8/12.4.94 γνώμη της Επιτροπής Σχεδιασμού Αγωγής Υγείας Ε.Σ.Α.Υ. δ)Το γεγονός ότι από τις διατάξεις της απόφασης αυτής δεν προκαλείται δαπάνη εις βάρος του Κρατικού Προϋπολογισμού, αποφασίζουμε: Καθορίζουμε ως κατωτέρω την οργάνωση και λειτουργία της Νομ. Επιτροπής Σχεδιασμού Αγωγής Υγείας (Ν.Ε.Σ.Α.Υ.) και της Εκτελεστικής αυτής Επιτροπής. Α.Οργάνωση και Λειτουργία της Ν.Ε.Σ.Α.Υ. Ι. ΣΥΓΚΛΗΣΗ ΕΠΙΤΡΟΠΗΣ Η Επιτροπή συνεδριάσει τακτικά δύο (2) φορές το μήνα και εκτάκτως όταν παρίσταται ανάγκη. (Μετά τη σελ.96,696) Σελ.96,97 Τεύχος 1235 - Σελ.13 Ε.Σ.Υ.-Γενικές Διατάξεις 34.ΑΑ.α.90-91 Την έκτακτη σύγκληση της Επιτροπής δύναται να ζητήσουν: α.Ο οικείος Νομάρχης. β.Ο Πρόεδρος της Επιτροπής. γ.Το 1/4 τουλάχιστον των μελών της Επιτροπής. Για    κάθε     τακτική    συνεδρίαση    αποστέλλεται προς τα μέλη σχετική έγγραφη πρόσκληση με τα θέματα της ημερήσιας διάταξης και τις σχετικές εισηγήσεις, εφόσον υπάρχουν επτά (7) τουλάχιστον ημέρες προ της σύγκλησης της Επιτροπής. Στις περιπτώσεις έκτακτης σύγκλησης οι σχετικές προσκλήσεις αποστέλλονται προς τα μέλη σαράντα οκτώ (48) τουλάχιστον ώρες προ της σύγκλησης της Επιτροπής. Στις προσκλήσεις ορίζονται η ημέρα και η ώρα συνεδρίασης καθώς και τα θέματα της ημερησίας διάταξης. Όταν ή έκτακτη συνεδρίαση γίνεται μετά από αίτηση του 1/4 τουλάχιστον των μελών αυτής στα θέματα ημερήσιας διάταξης, περιλαμβάνονται και οι σχετικές εισηγήσεις. Αρμόδιος για την κατάρτιση των θεμάτων της ημερήσιας διάταξης είναι ο Πρόεδρος της Επιτροπής. Κατά τη συνεδρίαση της Επιτροπής είναι δυνατόν να συζητηθούν και θέματα εκτός ημερήσιας διάταξης, εφόσον συμφωνεί προς τούτο η απόλυτη πλειοψηφία παρόντων μελών. Το τακτικό μέλος που για οποιαδήποτε λόγω κωλύεται να παραστεί στη συνεδρίαση της Επιτροπής είναι υποχρεωμένο να ειδοποιήσει είκοσι τέσσερις (24) τουλάχιστον ώρες πριν από τη συνεδρίαση το αναπληρωματικό του και να ενημερώσει την Γραμματεία της Ν.Ε.Σ.Α.Υ. ΙΙ.ΣΥΝΕΔΡΙΑΣΕΙΣ Η Ν.Ε.Σ.Α.Υ. βρίσκεται σε απαρτία όταν είναι παρόντα τουλάχιστον το ήμισυ πλέον ενός των μελών αυτής. Μέλος της Ν.Ε.Σ.Α.Υ. που απουσιάζει αδικαιολόγητα σε περισσότερες από τρεις συνεδριάσεις ανά εξάμηνο αντικαθίσταται από τον Νομάρχη. Στην Επιτροπή είναι δυνατόν να καλούνται και έτερα πρόσωπα ιδίως επιστήμονες, εκπρόσωποι φορέων ή ομάδων εργασίας για την παροχή πληροφοριών διευκρινήσεων ή υποβολή στοιχείων χρήσιμων στο έργο της. Της Επιτροπής προεδρεύει ο εκάστοτε οριζόμενος με απόφαση Νομάρχη Πρόεδρος αυτής και σε περίπτωση κωλύματος ο αντιπρόεδρος νόμιμος αναπληρωτής του. Ο Πρόεδρος διευθύνει τις εργασίες της Επιτροπής, καθορίζει τη σειρά ομιλητών δίδει ή αφαιρεί το λόγο και εν γένει είναι υπεύθυνος για την απρόσκοπη και ομαλή διεξαγωγή των εργασιών της. Καθήκοντα εισηγητού κατά θέμα εκτελούν εκάστοτε οριζόμενα από την επιτροπή μέλη αυτής. Σελ.96,698 Τεύχος 1235 - Σελ.14 Καθήκοντα Γραμματέα εκτελεί ο προς τούτο οριζόμενος με απόφαση Νομάρχη υπάλληλος συνεπικουρούμενος στο έργο του και από άλλους υπαλλήλους και συνεργάτες που τίθενται στη διάθεση της Ν.Ε.Σ.Α.Υ. Οι αποφάσεις της Επιτροπής λαμβάνονται με απόλυτη πλειοψηφία των παρόντων μελών. Σε περίπτωση ισοψηφίας υπερισχύει η ψήφος του Προέδρου. Η ψηφοφορία για τη λήψη απόφασης είναι φανερή. Στις γνωμοδοτήσεις ή εισηγήσεις της Επιτροπής αναγράφονται και οι απόψεις της μειοψηφίας εφόσον τούτο ζητηθεί. Οι γνωμοδοτήσεις της Επιτροπής καταγράφονται στο προς τούτο τηρούμενο βιβλίο πρακτικών το οποίο αριθμείται κατά σελίδα και θεωρείται από τον Πρόεδρο της Επιτροπής. Τα πρακτικά της επιτροπής αναγιγνώσκονται και επικυρούνται κατά την αμέσως επόμενη συνεδρίαση οπότε και οι σχετικές γνωμοδοτήσεις της καθίστανται ισχυρές εκτός από εκείνες οι οποίες κηρύχθηκαν αμέσως ισχυρές κατά τη λήξη τους. Αντίγραφα των πρακτικών χορηγούνται στους ενδιαφερόμενους μετά την ανακοίνωση τους στον Νομάρχη. Τα πρακτικά των συνεδριάσεων της Επιτροπής ευρίσκονται ανά πάσα στιγμή στη διάθεση των μελών της. Οι προτάσεις της Ν.Ε.Σ.Α.Υ. σχετικά με τα αναφερόμενα στο άρθρ.37 του Νόμ.2071/92 θέματα θα υποβάλλονται στο Νομάρχη μέσω των Δ/νσεων Υγείας ή Δ/νσεων Υγείας – Πρόνοιας για την υλοποίηση τους. ΥΠΟΕΠΙΤΡΟΠΕΣ ΟΜΑΔΕΣ ΕΡΓΑΣΙΑΣ Η Ν.Ε.Σ.Α.Υ. μπορεί με απόφαση της να συγκροτεί υποεπιτροπές ή ομάδες μελέτης ορισμένων θεμάτων όταν παρίσταται ανάγκη στις οποίες θα καλούνται να μετάσχουν ανάλογα με το αντικείμενο εκπρόσωποι αντιστοίχων επιστημονικών εταιριών ή και άλλων Κρατικών ή Ιδιωτικών φορέων. Με την ίδια απόφαση καθορίζεται το συγκεκριμένο έργο των υποεπιτροπών αυτών κ.λ.π. ο Χρόνος περατώσεως του κάθε άλλη αναγκαία σχετική λεπτομέρεια. ΑΡΧΕΙΟ Ν.Ε.Σ.Α.Υ. ΤΗΡΟΥΜΕΝΑ ΒΙΒΛΙΑ Στη Γραμματέα της Ν.Ε.Σ.Α.Υ. τηρούνται τα εξής βιβλία και φάκελλοι: α.Πρωτόκολλο εισερχομένων και εξερχομένων εγγράφων. β.Βιβλίο πρακτικών. γ.Βιβλίο χρέωσης εγγράφων και ορισμού εισηγητών. δ.Φάκελλος προγραμμάτων αγωγής Υγείας. ε.Φάκελλος υποβολής προτάσεων προς τον Νομάρχη. στ.Φάκελλος γνωμοτοδοτήσεων επί θεμάτων τα οποία ήθελε παραπέμψει προς αυτή ο Νομάρχης για γνωμοδότηση. ζ.Φάκελλος στατιστικών στοιχείων. η.Φάκελλος Γενικής Αλληλογραφίας. 34.ΑΑ.α.91 Ε.Σ.Υ.-Γενικές Διατάξεις 